recursal/SuperWikiNEXT-32B huggingface dataset:
**இருதெலூரியம் பதின்புளோரைடு** *(Ditellurium decafluoride)* என்பது Te2F10 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாக இருக்கலாம் என்று கருதப்படுகிறது. பெரும்பாலான புத்தகங்களில் இவ்வாறே குறிப்பிடப்பட்டுள்ளது. ஆனால் இருதெலூரியம் பதின்புளோரைடானது பிசு(ஐம்புளோரோதெலூரைல்)ஆக்சைடாக இருக்கலாம் என்று நம்பப்படுகிறது but what was believed to be Te2F10 has been shown to be bis(pentafluorotelluryl) oxide, F5TeOTeF5.. பி.எம்.வாட்கின்சு என்பவர் இந்தத் தவறு எவ்வாறு நிகழ்ந்திருக்கலாம் என விளக்கியுள்ளார்

இருதெலூரியம் பதின்புளோரைடு ஒருவேளை இருக்கும் பட்சத்தில், அது இருகந்தக பதின்புளோரைடினை ஒத்த இணைதிறன் எலக்ட்ரான் மூலக்கூற்று அமைப்பைக் கொண்டிருக்கும் எனப்படுகிறது.

மேற்கோள்கள்
-----------

1. ↑  Cooper, W. C. (1971). *Tellurium*. New York: Van Nostrand Reinhold.
2. ↑  Bagnall, K. W. (1966). *The Chemistry of Selenium, Tellurium and Polonium*. New York: Elsevier Publishing. .
3. ↑  Kudryavtsev, A. A. (1974). *The Chemistry and Technology of Selenium and Tellurium*. London: Collet's Publishers.
4. ↑  Wiberg, E.; Holleman, A. F. (2001). *Inorganic Chemistry*. Elsevier. பன்னாட்டுத் தரப்புத்தக எண்:0-12-352651-5.
5. ↑  Watkins, P. M. (1974). "Ditellurium decafluoride - A Continuing Myth". *Journal of Chemical Education* **51** (9): 520–521. doi:10.1021/ed051p520.
**வாலைக்கும்மி**  என்னும் நூல் கொங்கணர் என்னும் சித்தரால் செய்யப்பட்டது. நூல் தோன்றிய காலம் 16 ஆம் நூற்றாண்டு. இவர் இச் சித்தரால் செய்யப்பட்ட 25-க்கும் மேற்பட்ட நூல்களில் இது பெரிதும் போற்றப்படுகிறது. இந்த நூலில் கும்மி மெட்டில் அமைந்த 110 கண்ணிகள் உள்ளன. 'வாலைப் பெண்ணே' என விளித்துச் சில பாடல்கள் பாடப்பட்டுள்ளன. அஞ்செழுத்து மந்திரம், ஔவையாரின் நீதிகள், யோக மார்க்கம் முதலான செய்திகள் இதில் கூறப்பட்டுள்ளன.

பாடல்கள் எடுத்துக்காட்டு
------------------------

உடல் ஊத்தைப் பாண்டம் அன்று
ஊத்தைச் சடலமென் றெண்ணாதே - இது
உப்பிட்ட பண்டமென் றெண்ணாதே
பார்த்த பேருக்கு ஊத்தையில்லை - இதைப்
பார்த்துக்கோ உன்றன் உடம்பினுள்ளே 
ஔவை வாக்கு
பண்டு முளைப்பது அரிசியே ஆனாலும்
விண்டு உமி போனால் முளையாது என்று
கண்டுகொண்டு முன் ஔவை சொன்னாள் அது
உண்டோ இல்லையோ வாலைப் பெண்ணே
வாலை என்னும் தெய்வம் 
வாலைக்கு மேலான தெய்வம் இல்லை - மானம்
காப்பது சேலைக்கு மேலும் இல்லை
பாலுக்கு மேலான பாக்கியம் இல்லை - வாலைக்
கும்மிக்கு மேலான பாடல் இல்லை.
நீதி
பஞ்சைப் பனாதியை அடிக்காதே - அந்தப்
பாவத் தொகையை முடிக்காதே
தஞ்சம் என்றோரைக் கெடுக்காதே - யார்க்கும்
வஞ்சனை செய்ய நினையாதே
நீதி
சிவனடியாரை வேதியரைச் - சில
புலவர் ஞானப் பெரியோரை
மவுனமாகவும் வையாதே - அவர்
மனது நோகவும் செய்யாதே
ஆடுங்கள்
ஆடுங்கள் பெண்டுகள் எல்லாரும் - அந்த
அன்பான கொங்கணர் சொன்ன தமிழ்
பாடுங்கள் சித்தர்கள் எல்லோரும் - வாலைப்
பாதத்தைப் போற்றிக்கொண்டு ஆடுங்கடி

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 207.
2. ↑  இவர் குறிப்பிடும் யோகக் குழூஉக்குறிகள் விளங்கவில்லை
3. ↑  பாடல் பொருள் நோக்கில் சொற்பிரிப்பு செய்யப்பட்டுள்ளது
4. ↑  இது கும்மி மெட்டு ஓசையில் சொற்பிரிப்பு செய்யப்பட்டுள்ளது. ஏனையவை பொருள் நோக்குப் பிரிப்பு
5. ↑  'பரை' என்னும் குமரித்தெய்வம். வாலை = வாலிபம், பருவ வலிமை
**செஞ்சேரி அல்லது செஞ்சேரி பிரிவு** என்பது தமிழ்நாட்டில் திருப்பூர் - பொள்ளாச்சி சாலையில் அமைந்துள்ள ஓர் நான்முக ரோடு சந்திப்பு ஆகும்.இது கோயம்புத்தூர் மாவட்டத்தில் பல்லடம் வட்டாரத்தில் அமைந்துள்ளது.

போக்குவரத்து
------------

தினமும் நூற்றுக்கணக்கான வாகனங்கள் செல்லும் இந்த ரோட்டில் போக்குவரத்து அதிகம். இவை மட்டுமல்ல இவ்வூருக்கு *திருப்பூர் - பொள்ளாச்சி* சாலையில் பத்து நிமிடத்துக்கு ஒரு பேருந்து செல்கிறது.இவை தவிற ஈரோடு, சேலம் ஆகிய நகரங்களுக்கு நேரடி பேருந்து போக்குவரத்து உள்ளது.

மக்கள் தொகை
-----------

2011ம் ஆண்டு மக்கள் தொகை கணக்கெடுப்பு படி இவ்வூரில் 998 மக்கள் வசிக்கின்றனர்.இவற்றுள் ஆண்கள் 49% பெண்கள் 51%வசிக்கின்றனர்.

காவல் நிலையம்
-------------

பெயரளவில் சுல்தான் பேட்டை காவல் நிலையம் என்றிருந்தாலும் அதன் இருப்பிடமாக செஞ்சேரி பிரிவே உள்ளது. சுல்தான் பேட்டையில் இட வசதி இல்லாததாலும் சாலை இன்னும் சிறுவழிப் பாதையாகவே உள்ளது. இதனால் காவல் நிலையம் செஞ்சேரி பிரிவில் தொடங்கப்பட்டது. முக்கிய காரணமாக திருப்பூர் மாவட்டம் உருவாக்குவதற்கு முன்பு காமநாயக்கன்பாளையம் காவல் நிலையம் இருந்து வந்தது. பின் இப்பகுதி கோவை மாவட்டத்தில் வருவதால் பொதுமக்கள் கோரிக்கை ஏற்று **செஞ்சேரி பிரிவு காவல் நிலையம்** 2018ம் ஆண்டு தொடங்கப்பட்டது.

மேற்கோள்கள்
-----------

* கோவை மாவட்ட ஊராட்சி

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**விக்ரம் சந்திர தாக்கூர்** *(Vikram Chandra Thakur)* இந்தியாவைச் சேர்ந்த ஒரு புவியியலாளர் ஆவார். இவரது பணிகள் இமயமலையின் பிராந்திய புவியியல் கண்டத்தட்டு இயக்கவியல் மற்றும் பூகம்ப புவியியல் போன்ற புவியியல் துறைகளில் கவனம் செலுத்துகின்றன.

இந்தியாவின் டேராடூனிலுள்ள வாடியா இமயமலைப் புவியியல் நிறுவனத்தின் இயக்குநராக முனைவர் தாக்கூர் பணிபுரிந்துள்ளார். இந்திய அறிவியல் அகாதமியின் உறுப்பினர் என்ற சிறப்பும் இவருக்கு உண்டு. 1983-1984 ஆம் ஆண்டிற்குரிய இந்திய அரசின் தேசிய கனிம விருதும் 2018 ஆம் ஆண்டு இந்திய அரசின் நான்காவது உயரிய குடிமை விருதான பத்மசிறீ விருதும் தாக்கூருக்கு வழங்கப்பட்டுள்ளன.

கல்வி
-----

இந்தியாவில் இமயமலை மாநிலமான இமாச்சலப் பிரதேசத்திலுள்ள தர்மசாலாவில் பிறந்தார். சண்டிகரிலுள்ள பஞ்சாப் பல்கலைக்கழகம் மற்றும் இசுக்காட்லாந்திலுள்ள அபெர்தீன் பல்கலைக்கழகங்களில் படித்து முதுநிலை அறிவியல் பட்டம் பெற்றார். இலண்டனின் இம்பீரியல் கல்லூரியில் முனைவர் பட்டத்தை முடித்தார்.

தொழில்
------

1962 ஆம் ஆண்டு முதல் 1965 ஆம் ஆண்டு வரை விக்ரம் சந்திர தாக்கூர் ஆசிரியராகப் பணியாற்றினார். 1972 ஆம் ஆண்டு வாடியா இமயமலை புவியியல் நிறுவனத்தில் சேர்ந்து அதன் இயக்குநராக ஓய்வு பெற்றார். 1972 ஆம் ஆண்டு முதல் 1986 ஆம் ஆண்டு வரை இந்நிறுவனத்தின் மூத்த விஞ்ஞானியாக பணியாற்றி பின்னர் அதன் இயக்குநராக 13 ஆண்டுகள் பணியாற்றினார். இமயமலை புவியியல், கட்டமைப்பு புவியியல் மற்றும் கண்டத்தட்டு இயக்கவியல் ஆய்வுகள்ளில் இவரது சிறப்பு கவனம் இருந்த்து. 

சான்சுகர், லடாக், கர்வால், சம்பா, குமாவூன் மற்றும் அருணாச்சல பிரதேசம் ஆகியவற்றின் நிலப்பரப்புகளில் விரிவான ஆய்வு நோக்குடன் பணியாற்றினார். இந்திய அறிவியல் அகாடமியின் சக உறுப்பினரான இவர் 130 எண்ணிக்கைக்கும் மேற்பட்ட ஆய்வுக் கட்டுரைகளை எழுதியுள்ளார்.

மேற்கோள்கள்
-----------

1. ↑  "Rashtrapati Bhavan witnessed a congregation of talents as President Kovind gave away Padma Awards: See Pics | India News" (in en-GB). .
2. 1 2  "Dr. Thakur Gets Padma Sri". .
3. ↑  "पद्मश्री अवार्ड से नवाजे गए हिमाचल के डॉ. विक्रम चंद्र ठाकुर– News18 हिंदी". *News18 India*. 2018-11-17 அன்று பார்க்கப்பட்டது.
**பட்டி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின் மகளாவாள். காமதேனுவிற்கு நந்தினி என்ற மற்றொரு மகளும் உண்டு.

பட்டீஸ்வரம் வரலாறு
------------------

பிரம்மாவினைப் போல காமதேனுவிற்கும் படைக்கும் தொழில் செய்யும் ஆசை வந்தது. எனவே காமதேனு புற்றுக்குள் இருந்த சிவலிங்கத்தினை பால் சொரிந்து வணங்கி வந்தது. ஒருநாள் காமதேனுவுடன் வந்த பட்டி விளையாடியபடியே புற்றினை உதைத்து உடைத்தது. அதனைக் கண்ட காமதேனு சிவபெருமானிடம் மன்னிப்புக் கோரியது.

அதன் பின் பட்டியின் குளம்படியை சிவபெருமான் ஏற்றுக்கொள்வதாகவும், அத்தலம் பட்டீஸ்வரம், பட்டிபுரி என்றும் அழைக்கப் பெறுவதாகவும் வரமளித்தார். அத்தலம் இப்போது கோவை மாவட்டத்திலுள்ள பேரூரில் பட்டீசுவரர் திருக்கோயில் என்ற பெயரில் உள்ளது.

கருவிநூல்
---------

இவற்றையும் காண்க
----------------

* ஆவூர் பசுபதீசுவரர் கோயில்
* கோலோகம்
* இந்து தொன்மவியல்

ஆதாரம்
------

1. ↑   காமதேனு, தன் கன்றுகளான நந்தினி, பட்டி மற்றும் இதர பசுக்களுடன் ஊத்துக்காட்டில் இருந்தது.
2. ↑  "காப்பகப்படுத்தப்பட்ட நகல்". 2012-10-17 அன்று மூலம் பரணிடப்பட்டது. 2013-04-26 அன்று பார்க்கப்பட்டது.

வெளி இணைப்புகள்
---------------

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**விக்ரக-பாலன்** ( *Vigrahapala* ) (ஆட்சி சுமார் 990-994 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.

ஆட்சி
-----

விக்ரகபாலன் சகமான மன்னன் இலட்சுமணனின் மகனாவார். இவரது சகோதரர் சோபிதாவும் அவரது மருமகன் பாலிராஜா ஆகியோர் இலட்சுமணனுக்குப் பிறகு பதவியேற்றனர். பாலிராஜா வாரிசு இல்லாமல் இறந்திருக்கலாம். இதன் காரணமாக விக்ரகபாலன் புதிய மன்னரானார். 

விக்ரகபாலனின் குறுகிய ஆட்சிக்காலம் குறிப்பிடத்தக்க நிகழ்வுகள் எதுவுமின்றி கடந்துவிட்டது.  சுந்தா மலைக் கல்வெட்டு சகமான அரசர்களின் பட்டியலில் இவரது பெயரைத் தவிர்க்கிறது. இருப்பினும், சகஜபாலனின் மண்டோர் கல்வெட்டு, கீர்த்திபாலனின் நாதோல் கல்வெட்டு மற்றும் அல்கனதேவனின் நாதோல் கல்வெட்டு உள்ளிட்ட பிற கல்வெட்டுகளால் இவர் ஆட்சியாளராக சான்றளிக்கப்பட்டார். 

இவருக்குப் பின் இவரது மகன் மகிந்து ஆட்சிக்கு வந்தார் .

குறிப்புகள்
-----------

1. 1 2 3  R. B. Singh 1964, ப. 239.
2. ↑  Dasharatha Sharma 1959, ப. 122.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
இந்தியா சுதந்திரமடைந்த போதும் அதற்கு முன்பும் தமிழ்நாட்டில் அதிகாரம் வர்க்கத்தில் ஒரு பிரிவிரான நிலக்கிழார்களே பெரும்பான்மை நிலத்தை உரிமையாக்கி, தொழிலாளர்களை கொண்டு, சில வேளைகளில் கொத்தடிமைகளாகவும் கொண்டு நிலத்தில் பயிர் செய்து இலாபம் ஈட்டி வந்தனர். நிலத்தில் உழைக்கும் பெரும்பான்மையான விவசாயிகள் நிலம் அற்றே இர்ருந்தனர். தொடக்கத்தில் சுதந்திர இந்தியா இந்த நிலைமையை சீர்செய்ய முயன்றது. சமத்துவமுள்ள உற்பத்தி திறன் பெருகிய சமுதாயத்தை உருவாக்க உழைக்கும் விவசாயிக்கு அவரின் உழைப்பின் பலன் முழுவதும் கிட்ட அவர் பயிர் விதைக்கும் நிலம் அவருக்கு சொந்தமாக இருக்க வேண்டும் என்பது சீர்திருத்தவாதிகளால் நன்கு உணரப்பட்டது.

முதலில் காந்திய முறையில் முயன்ற சிலர் நிலக்கிழார் தாமாக முன்வந்து தரும் நிலத்தை பகிர்ந்தளித்தனர். பின்னர் அரசு நிலங்களை விலைக்கு வாங்கி பகிர்வதை நடைமுறைப்படுத்த முயன்றது. இரண்டும் மிகவும் மட்டுப்படுத்தப்பட்ட வெற்றியை மட்டுமே ஈட்டின. கிழக்கு வங்காளம், கேரளா போன்ற மாநிலங்களில் இது ஓரளவு வெற்றியை ஈட்டினாலும், மற்றய மாநிலங்களில் இது பெரிதும் நடைமுறைப்படுத்தப்படவில்லை. இந்தக் குறை தமிழ்நாட்டுக்கும் உண்டு. குறிப்பாக ஏழை மக்களின் ஏழ்மையை போக்குவோம் என்று கோசமிட்டு அதிகாரத்துக்கு வந்த திராவிட கட்சிகள் இந்த விடயத்தில் குறிப்பிடத்தக்க வெற்றியைப் பெறவில்லை.

நிலச்சீர்திருத்த சட்டங்கள்
--------------------------

* Tamil Nadu Agricultural Land Ceiling Act

தமிழ்நாட்டு அரசு மீது விமர்சனங்கள்
----------------------------------

வார்ப்புரு:C quote நம்வாழ்வார் (இயற்கை அறிவியலாளர்) - மே 2008 - தீராநதி நேர்காணல்

வெளி இணைப்புகள்
---------------

* Land Reforms in Reverse? (in TamilNadu)
[*தொடர்பிழந்த இணைப்பு*] by S. Viswanathan
* Land of inequalities (in TamilNadu) by S. Viswanathan
* Land reforms in Tamil Nadu பரணிடப்பட்டது 2008-06-13 at the வந்தவழி இயந்திரம்
மாட்ரிட்டின் அரண்மனையில் வாலைவடிநீருக்காக வைக்கப்பட்ட குடுவை
**வாலைவடி நீர்**(Distilled water) என்பது நீரை கொதிக்க வைத்து ஆவியாக்கிப் பின் அதைக் குளிர்வித்து வேறு ஒரு கொள்கலத்தில் சேகரிக்கப்படும் நீராகும். எடுத்துக் கொள்ளப்பட்ட நீரில் காணப்பட்ட நீரின் கொதிநிலை அல்லது அதற்குக் கீழான வெப்பநிலைகளில் கொதிக்காத பொருட்கள் கொதிகலனிலேயே தங்கி விடும். ஆகையால், வாலைவடி நீரானது சுத்திகரிக்கப்பட்ட நீரின் வகைகளில் ஒன்றாகும்.

வரலாறு
------

குறைந்த பட்சம் கி.பி 200 ஆம் ஆண்டிலிருந்தாவது கடல் நீரிலிருந்து குடிநீரைப் பெறுவதற்காக வாலை வடித்தல் செயல்முறையானது பயன்படுத்தப்பட்டிருக்க வேண்டும். இந்தச் செயல்முறையானது அஃப்ரோடிசியாஸின் அலெக்சாண்டர் என்பவரால் தெளிவாக விளக்கப்பட்டுள்ளது. இதன் வரலாறு அரிசுடாட்டிலின் மெடியோராலஜிகா(II.3, 358b16) என்ற நூலில் குறிப்பிடப்பட்டுள்ள ஒரு பத்தி நீரின் வாலை வடித்தலைப் பற்றிக் குறிப்பிடப்பட்டுள்ளதில் இருந்தே கூடத் தொடங்குகிறது எனலாம். ஃப்ரெண்ட்ஷிப் என்ற கப்பலின் தலைவர் இசுரவேல் வில்லியம்ஸ்(1797) என்பவர் இந்தச் செயல்முறையினை மேம்படுத்தினார். இதை அவர் தனது ஆய்விதழில் குறிப்பிட்டுள்ளார்.

பயன்பாடுகள்
-----------

வேதியியல் மற்றும் உயிரியல் ஆய்வகங்கள் மற்றும் தொழில்துறை ஆய்வகங்களில் வாலைவடிநீரைக் காட்டிலும் மலிவான அயனிநீக்கம் செய்யப்பட்ட நீரானது முதல் தெரிவாக உள்ளது. ஆனால் அவ்வாறு பெறப்பட்ட மாற்றுகள் தேவையான அளவிற்குத் தூய்மையானவையாக இல்லாத நேர்வில் வாலைவடி நீர் பயன்படுத்தப்படுகிறது. அதனைக் காட்டிலும் தூய்மையான நீர் தேவைப்படும் போது இரண்டு முறை வாலைவடிக்கப்பட்ட நீரானது பயன்படுத்தப்படுகிறது.[]

பொதுவாக, சுத்திகரிக்கப்படாத நீர் வேதி வினைகளில் குறுக்கீடு செய்வதுடன் கொதிக்க வைக்கும் போது கனிமப் படிவுகளை விட்டுச் செல்லும் தன்மையையும் கொண்டதாகும். நீர் மற்றும் இதர திரவங்களிலிருந்து மாசுகளை அகற்றும் செயல்முறைகளில் ஒன்றே வடித்திறக்கல் ஆகும்.

உதாரணமாக, குழாயில் பெறப்படும் நீரில் காணப்படும் அயனிகள் மகிழ்வுந்துகள், சரக்குந்துகள் மற்றும் வீடுகளில் பயன்படுத்தப்படும் ஈய-அமில மின்கலங்களின் வாழ்நாளை வெகுவாகக் குறைத்து விடுகின்றன. இவ்வாறான அயனிகள் தானியங்கி குளிர்விப்பான்களில் உள்ள பொறிகளின் உட்பாகங்களை அரித்து விடுவதாலும், உறைதலுக்கெதிரான காரணிகள் மற்றும் அரிமானத்திற்கெதிரான சேர்க்கைப் பொருட்கள் ஆகியவற்றை பலவீனப்படுத்தி விடுவதாலும் அத்தகைய குளிர்விப்பான்களில் அனுமதிக்கப்படுவதில்லை.

மேற்கோள்கள்
-----------

1. ↑  F. Sherwood Taylor (1945). "The Evolution of the Still". *Annals of Science* **5** (3): 186. doi:10.1080/00033794500201451. பன்னாட்டுத் தர தொடர் எண்:0003-3790.
2. ↑  Aristotle. "Meteorology – Book II". The University of Adelaide. 2010-04-26 அன்று மூலம் (PDF) பரணிடப்பட்டது. 2010-06-14 அன்று பார்க்கப்பட்டது.
3. ↑  Trow, Charles Edward (1905). "Chapter XVI". *The old shipmasters of Salem*. New York and London: G.P. Putnam's Sons. பக். 178ff. இணையக் கணினி நூலக மையம்:4669778.. "Short of Fresh Water Causes Alarm — Captain Williams's Invention to Make Salt Water Fresh — His 'Still' Described by him"
4. ↑
ஒரு சிங்கத்தின் வால்
**வால்** என்பது குறிப்பிட்ட சில வகை விலங்குகளின் உடலில் அவற்றின் முதுகுப் பக்கத்தின் தொடர்ச்சியாக இருக்கும் வளையும் தன்மையுடைய உறுப்பினைக் குறிக்கும். வால் என்பது பெரும்பாலும் முதுகெலும்புள்ள விலங்குகளான பாலூட்டிகள், பறவைகள் போன்றவற்றில் காணப்பட்டாலும் முதுகெலும்பில்லாத தேள் போன்ற சில உயிரினங்களுக்கும் வால் உண்டு.

செயல்பாடு
---------

 வாலைப் போர்வை போலப் பயன்படுத்தித் தூங்கும் ஒரு ஆர்க்டிக்கு நரி *(Vulpes lagopus)*
விலங்குகளின் வால்கள் பல்வேறு விதங்களில் பயன்படுகின்றன. மீன் முதலான நீரில் வாழும் சில உயிரினங்கள் வாலினை நீந்துவதற்குப் பயன்படுத்துகின்றன. மாடு போன்ற விலங்குகளில் அவற்றின் உடலில் அமர்ந்திருக்கும் பூச்சிகளை விரட்ட வால் உதவுகின்றது. பூனை, கங்காரு போன்ற விலங்குகளில் வால் அவ்விலங்குகள் நடக்கையில் விழாமல் இருக்க ஏதுவாக உடல் எடையை நடுநிலையாக வைக்க உதவுகிறது. குரங்குகள் போன்ற விலங்குகள் ஒரு மரத்தில் இருந்து இன்னொரு மரத்திற்குத் தாவும் போது கிளைகளைப் பற்றிக்கொள்ள வால் பயன்படுகிறது.

வால்கள் விலங்குக் கூட்டங்களில் சில குறியீடுகளைக் (signal) காட்டவும் உதவுகின்றன. மான்கள் அவற்றின் வாலின் வெண்ணிறமான உட்புறத்தைக் காட்டுவதன் மூலம் மற்ற மான்களுக்கு ஆபத்தினைத் தெரியப்படுத்துகின்றன. நாய்கள் தங்கள் உணர்ச்சிகளை வாலின் மூலமாக வெளிப்படுத்துகின்றன. தேளானது தனது வாலில் நஞ்சினைக் கொண்டுள்ளது.

பறவைகள் பறக்கும் போது திசையை மாற்ற வால்கள் பயன்படுகின்றன. சந்திரவாசி என்றழைக்கப்படும் அழகான வாலினைக் கொண்ட பறவைகள் தங்கள் இணையைத் தேட வால் உதவுகிறது. குதிரை போன்ற மேயும் விலங்குகளின் வால் அவற்றைக் கடிக்கும் பூச்சிகளை விரட்டவும் அவற்றின் உணர்ச்சியினை வெளிப்படுத்தவும் உதவுகிறது.

பல்லி போன்றன தற்காப்புக்காக வாலை தன்னிச்சையாக இழந்து (சுய ஊனம்) எதிரியைத் திசைதிருப்புகின்றன.

படத்தொகுப்பு
------------

* தேள்தேள்
* பன்றி (Sus domestica)பன்றி (*Sus domestica*)
* கிளைப்புடோட்டோன் (Glyptodon asper)கிளைப்புடோட்டோன் (*Glyptodon asper*)
* ஒரு வகை மீன் (Lactoria cornuta)ஒரு வகை மீன் (*Lactoria cornuta*)
* வரிக்குதிரை (Equus grevyi)வரிக்குதிரை (*Equus grevyi*)
* முதலை (Alligator mississipiensis)முதலை (*Alligator mississipiensis*)
* நீர்யானை (Hippopotamus amphibius)நீர்யானை (*Hippopotamus amphibius*)

மேற்கோள்கள்
-----------

1. ↑  Robert W. Blake (26 May 1983). *Fish Locomotion*. CUP Archive. பக். 143. பன்னாட்டுத் தரப்புத்தக எண்:978-0-521-24303-2. .
2. ↑  Gilbert WALDBAUER; Gilbert Waldbauer (30 June 2009). *What Good Are Bugs? Insects in the Web of Life*. Harvard University Press. பக். 253. பன்னாட்டுத் தரப்புத்தக எண்:978-0-674-04474-6. .
3. ↑   *Outwitting Cats: Tips, Tricks and Techniques for Persuading the Felines in Your Life That What You Want Is Also What They Want*. Rowman & Littlefield. பக். 21. பன்னாட்டுத் தரப்புத்தக எண்:978-1-59921-625-6. .
4. ↑  Byron Dawson (2003). *The Heinemann Science Scheme*. Heinemann. பக். 125. பன்னாட்டுத் தரப்புத்தக எண்:978-0-435-58332-3. .
5. ↑  Melissa Stewart (1 January 2007). *New World Monkeys*. Lerner Publications. பக். 11. பன்னாட்டுத் தரப்புத்தக எண்:978-0-8225-6765-3. .
6. ↑  Stanley Coren; Sarah Hodgson (15 February 2011). *Understanding Your Dog For Dummies*. John Wiley & Sons. பக். 250. பன்னாட்டுத் தரப்புத்தக எண்:978-1-118-05276-1. .
7. ↑   *Exploring Life Science*. Marshall Cavendish. 2000. பக். 731. பன்னாட்டுத் தரப்புத்தக எண்:978-0-7614-7145-5. .
**விக்ரமாதித்ய சிங்** (Vikramaditya Singh ; பிறப்பு: அக்டோபர் 17, 1989) ஓர் இந்திய அரசியல்வாதி ஆவார். இவர் தற்போது சிம்லா கிராமப்புற தொகுதியில் இருந்து சட்டமன்ற உறுப்பினராக பணியாற்றுகிறார். இவர் ஹிமாச்சல பிரதேசத்தின் முன்னாள் முதல்வர் மறைந்த வீரபத்ர சிங்கின் மகனவார். இவரது தாயார் பிரதீபா சிங், மண்டி மக்களவைத் தொகுதியின் நாடாளுமன்ற உறுப்பினராவார் .

ஆரம்ப வாழ்க்கை மற்றும் கல்வி
----------------------------

விக்ரமாதித்ய சிங் 1989 அக்டோபர் 17 அன்று சிம்லா மாவட்டத்தில் புஷாஹர் சமஸ்தானத்தின் அரச குடும்பத்தில் பிறந்தார். இவர் ஆறு முறை இமாச்சலப் பிரதேசத்தின் முன்னாள் முதல்வாராக இருந்த வீரபத்ர சிங் மற்றும், முன்னாள் நாடாளுமன்ற உறுப்பினர் பிரதிபா சிங் ஆகியோரின் மகனாவார்.

விக்ரமாதித்ய சிங் சிம்லாவில் உள்ள பிஷப் காட்டன் பள்ளியில் தனது பள்ளிப்படிப்பை முடித்தார். டெல்லி பல்கலைக்கழகத்தில் வரலாற்றில் முதுகலைப் பட்டம் பெற்றார்.

அரசியல்
-------

விக்ரமாதித்யனின் தீவிரமான மாநில அரசியல் பயணம் 2013 இல் தொடங்கியது. இவர் இவர் இமாச்சலப் பிரதேச காங்கிரசு கட்சியில் இணைந்தார். 2013 ஆம் ஆண்டு முதல் 2017  ஆண்டு வரை மாநில இளைஞர் காங்கிரசின் தலைவராக தேர்ந்தெடுக்கப்பட்டார்.

2017 இல், இவர் ஹிமாச்சல பிரதேச சட்டமன்றத்திற்கான சட்டமன்ற உறுப்பினராக சிம்லா கிராமப்புற தொகுதியில் இருந்து வெற்றி பெற்றார்.

சான்றுகள்
---------


1. ↑  "Details of MLA Vikramaditya Singh". *hpvidhansabha.nic.in*.
2. ↑  "Vikramaditya Singh won from Shimla Rural in Himachal Pradesh Legislative Assembly election results live". .
3. ↑  "Pdf ― list of Himachal Pradesh 2017 Legislative election winning candidates".
4. ↑  "Vikramaditya Singh was not nominated but elected as president of state youth congress via democratic means says CM Virbhadra Singh". .
சர் வால்டர் எலியட்.
**சர் வால்டர் எலியட்**, (*Walter Elliot*, 16 சனவரி 1803 - 1 மார்ச் 1887) என்பவர் இந்தியாவில் பணிபுரிந்த ஒரு ஸ்காட்டிஷ் அரசு ஊழியர். இவர் ஒரு கீழ்த்திசை மொழிப்புலமையாளர், மொழியியலாளர், இயற்கை ஆர்வலர், இனவியலாளர் ஆவார். இவர் முதன்மையாக மதராஸ் இராஜதானியியல் பணியாற்றினார். எடின்பரோவில் பிறந்த இவர், ஹெயில்பரியில் உள்ள கிழக்கிந்தியக் கல்லூரியில் பயின்றார், 1820 இல் மதராசில் இந்திய குடிமைப் பணியில் சேர்ந்தவர், 1860 வரை பணியாற்றினார். மதராஸ் மாகாண ஆளுநருக்கான அவையில் 1821 முதல் 1860 வரை உறுப்பினராக இருந்தார். 

இவர் சார்லஸ் டார்வினுடன் தொடர்பு கொண்டிருந்தார். அவரின் ஆய்வுகளுக்காக, இந்தியாவின் பல்வேறு பறவைகளின் தோலை அவருக்கு அனுப்பி உதவியுள்ளார். தாமஸ் ஜெர்டானுடன் இணைந்து, ‘Madras Journal of Literature and Science' இதழில் தென்னிந்தியாவின் பாலூட்டிகளை வகைப்படுத்தி எழுதினார். மூங்கில் அணத்தான் உயிரினத்தின் அறிவியல் பெயரின் பிற்பாதி, இவரது நினைவாக அனதனா எலியோட்டி (Anathana elliotti) என்று வைக்கப்பட்டுள்ளது.

மேற்கோள்கள்
-----------

1. ↑  சென்னை 380: சூழலியல் பாதுகாப்புக்கு அடித்தளமிட்டவர்கள், சுந்தர், இந்து தமிழ், 2019 ஆகத்து 24
**மேல் தீர் மாவட்டம்** (**Upper Dir District**) (பஷ்தூ: بر دير ولسوالۍ, உருது: ضلع دیر بالا), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் **தீர்** நகரம் ஆகும். தீர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு வடக்கே 269 கிலோ மீட்டர் தொலைவில் உள்ளது. 1970-ஆம் ஆண்டில் தீர் மாவட்டத்தின் பகுதிகளைக் கொண்டு மேல் தீர் மாவட்டம் மற்றும் கீழ் தீர் மாவட்டம் என இரண்டாகப் பிரிக்கப்பட்டது.

அமைவிடம்
--------

பாகிஸ்தானின் வடக்கில் உள்ள மேல் தீர் மாவட்டத்தின் வடக்கிலும், வடமேற்கிலும் முறையே சித்ரால் மாவட்டம் மற்றும் ஆப்கானித்தான் உள்ளது. கிழக்கில் சுவாத் மாவட்டம், தெற்கில் கீழ் தீர் மாவட்டம் எல்லைகளாக உள்ளது.

  

கல்கோட் குமாரத் பள்ளத்தாக்கு, மேல் தீர் மாவட்டம்

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,47,401 ஆகும். அதில் ஆண்கள் 4,66,594 மற்றும் பெண்கள் 4,80,766 உள்ளனர். இதன் சராசரி எழுத்தறிவு 46.09% ஆகும். 95.35% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர் 90.78% மக்கள் பஷ்தூ மொழியும், கோகிஸ்தானி மொழி போன்ற பிற மொழிகள் பேசுவோர் 8.60% ஆக உள்ளனர்.

மாவட்ட நிர்வாகம்
----------------

மேல் தீர் மாவட்டம் 3 தாலுகாகக்ளை கொண்டது. அவைகள்: 

* தீர் நகர தாலுகா
* செரிங்கல் தாலுகா
* வாரி தாலுகா

### மக்கள் பிரதிநிதிகள்

இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 3 தொகுதிகளையும் கொண்டுள்ளது.

இதனையும் காண்க
--------------

* கீழ் தீர் மாவட்டம்
* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. 1 2 3  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.
2. ↑   *1998 District Census report of Upper Dir*. Census publication. **104**. Islamabad: Population Census Organization, Statistics Division, Government of Pakistan. 2000.
3. ↑  "District Dir Upper".
**பட்டாலா**, (பஞ்சாபி: ਬਟਾਲਾ) என்னும் நகரம் இந்திய மாநிலமான பஞ்சாபின் குர்தாஸ்பூர் மாவட்டத்தில் அமைந்துள்ளது. ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. மக்கள்தொகை அடிப்படையில் பஞ்சாபின் எட்டாவது பெரிய நகரமாகும். இங்கு 156,400 மக்கள் வசிக்கின்றனர் என்று 2011ஆம் ஆண்டு கணக்கெடுப்பு தெரிவிக்கிறது. இந்த நகரம் 1465ஆம் ஆண்டில் நிறுவப்பட்டது. இங்கு இரும்பை உருக்கும் ஆலைகள் உள்ளன. இந்த நகரம் ஏறத்தாழ 9 சதுர கி.மீ பரப்பளவை கொண்டது.

சுற்றுலா
--------

குருநானக்குடன் தொடர்புடைய ஸ்ரீ கந்த சாகிப் குருத்வாரா இங்குள்ளது.

அரசியல்
-------

இந்த ஊர் பட்டாலா வட்டத்துக்கு உட்பட்டது. இது குர்தாஸ்பூர் மக்களவைத் தொகுதிக்கு உட்பட்டது..

போக்குவரத்து
------------

முதன்மைக் கட்டுரை: பட்டாலா தொடருந்து நிலையம்

சான்றுகள்
---------

1. ↑  ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்கள்
2. ↑  "குர்தாஸ்பூர் மாவட்டத்தில் உள்ள நகரங்கள்". 2016-03-03 அன்று மூலம் பரணிடப்பட்டது. 2015-11-26 அன்று பார்க்கப்பட்டது.
3. ↑  "குர்தாஸ்பூர் மாவட்டத்தில் சுற்றிப் பார்க்க வேண்டிய இடங்கள்". 2016-01-24 அன்று மூலம் பரணிடப்பட்டது. 2015-11-26 அன்று பார்க்கப்பட்டது.
4. ↑  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-11-27 அன்று பார்க்கப்பட்டது.
சென்னையில் வாழும் இரு தெருவோரக் குழந்தைகள்
**தெருக் குழந்தை** அல்லது **தெருவோரக் குழந்தை** (*Street children*) என்பவர், தங்குவதற்கு வீடின்றி நகர அல்லது கிராமத்து தெருக்களில் வாழும் குழந்தையைக் குறிக்கும். யூனிசெப்பின் வரையறைப்படி, பெரியவர்களின் கண்காணிப்பும் பாதுகாப்புமின்றி தெருவில் வாழும் அல்லது தெருவையே வாழ்வாதாரமாகக் கொண்ட 18 வயதுக்குட்பட்ட சிறுவர், சிறுமியர் தெருவோரக் குழந்தைகள் ஆவர்.

வளர்ந்த நாடுகளில் தெருவோரக் குழந்தைகளில் சிலர் வீட்டைவிட்டு வெளியேறும் கட்டாயத்துக்கு ஆளானவர்களாக உள்ளனர். பெரும்பாலும் இவர்கள் ஒற்றைப் பெற்றோர் குடும்பத்தைச் சேர்ந்தவர்களாவர். தெருவோரக் குழந்தைகள் நிந்தனை, புறக்கணிப்பு, சுரண்டல் மற்றும் சிலசமயங்களில் கொலைக்கும் உள்ளாகின்றனர். மேற்கத்திய நாடுகளில் இவ்வகைக் குழந்தைகள் குற்றவாளிகளாக அல்லது பிச்சைக்காரர்களாகக் கருதப்படுவதைக் காட்டிலும் வீடற்ற குழந்தைகளாகவே கருதப்படுகின்றனர்.

மேற்கோள்கள்
-----------

1. ↑  Sarah Thomas de Benitez (23 February 2009). "State of the World's Street Children: Violence Report". *SlideShare*. SlideShare Inc. 30 November 2012 அன்று பார்க்கப்பட்டது.
2. ↑  (Flowers 2010, ப. 20–21)
3. ↑  Evgenia Berezina (1997). "Victimization and Abuse of Street Children Worldwide" (PDF). *Youth Advocate Program International Resource Paper*. Yapi. 12 ஜூன் 2013 அன்று மூலம் (PDF) பரணிடப்பட்டது. 30 November 2012 அன்று பார்க்கப்பட்டது.

இவற்றையும் காண்க
----------------

* இந்தியாவில் தெருவோரக் குழந்தைகள்
பர்னின் (Byrne) பதிப்பில் வெளியான எலிமெண்ட்சில் பான்சு அசினொரம்-யூக்ளிடின் நிறுவலின் ஒரு பகுதி
**இருசமபக்க முக்கோணத் தேற்றத்தின்படி** (*isosceles triangle theorem*), ஒரு இருசமபக்க முக்கோணத்தின் இரண்டு சமபக்கங்களின் எதிர்க் கோணங்களிரண்டும் சமமாக இருக்கும்". யூக்ளிடின் எலிமெண்ட்சில் புத்தகம் 1 இல் கூற்று 5 ஆக தரப்பட்டுள்ள இம்முடிவு **பான்சு அசினோரம்** (*pons asinorum*) என அழைக்கப்படுகிறது.

இத்தேற்றத்தின் மறுதலையும் உண்மையாகும். அதாவது, ஒரு முக்கோணத்தின் இரண்டு கோணங்கள் சமமாக இருந்தால், அம்முக்கோணம் இருசமபக்க முக்கோணமாகும் (அக்கோணங்களுக்கு எதிரேயுள்ள இரு பக்கங்களின் நீளங்களும் சமமாக இருக்கும்).

### நிறுவல்

பொதுவாகப் பாடப்புத்தகங்களில் தரப்படும் இத்தேற்றத்தின் நிறுவல் கீழே தரப்பட்டுள்ளது.
இந்த நிறுவல் முறையில் இருசமபக்க முக்கோணத்தின் சமபக்கங்களுக்கு இடைப்பட்ட உச்சிக்கோணத்தின் இருசமவெட்டி வரைந்து கொள்ளப்படுகிறது. யூக்ளிட் அளித்த நிறுவலைவிட இது எளிதானதாக இருப்பினும், யூக்ளிடின் கூற்றுகளில் ஒன்பதாகவுள்ள கோண இருசமவெட்டியைக் கொண்டு அதற்கு முன்னுள்ள ஐந்தாவது கூற்று நிறுவப்படுகிறது.

பாடப்புத்தகங்களில் காணப்படும் நிறுவல்
{\displaystyle \triangle ABC} ஒரு இருசமபக்க முக்கோணம், {\displaystyle AB=AC}. {\displaystyle \angle BAC}கோணத்தின் இருசமவெட்டி வரைய அது முக்கோணத்தின் பக்கம் *BC* ஐ *X* இல் சந்திக்கிறது.

{\displaystyle \triangle BAX,\triangle CAX} ஆகிய இரு முக்கோணங்களில்:

* {\displaystyle AB=AC}
* {\displaystyle AX} பொதுப்பக்கம்
* {\displaystyle \angle BAX=\angle CAX}

எனவே பக்கம்-கோணம்-பக்கம் விதிப்படி
{\displaystyle \triangle BAX=\triangle CAX}

இரு முக்கோணங்கள் சர்வசமம் எனில் அவற்றின் ஒத்த பக்கங்களும் கோணங்களும் சமமானவை என்பதால்
{\displaystyle \angle B=\angle C}

X புள்ளியை பக்கம் BC இன் நடுப்புள்ளியாகக் கொண்டு இத்தேற்றமானது பிரெஞ்சு கணிதவியலாளர் லெஜெண்டிரால் நிறுவப்பட்டுள்ளது. அந்நிறுவலில், {\displaystyle \triangle BAX,\triangle CAX} சர்வசமம் என நிறுவ பக்கம்-பக்கம்-பக்கம் எடுகோள் பயன்படுத்தப்பட்டுள்ளது.

மேற்கோள்கள்
-----------

1. ↑  For example J.M. Wilson *Elementary geometry* (1878 Oxford) p. 20
2. ↑  A. M. Legendre *Éléments de géométrie* (1876 Libr. de Firmin-Didot et Cie) p. 14
**ஜி.நிஜாமுதீன்** (*G. Nizamudeen*) தமிழக அரசியல்வாதி ஆவார். இவர் 1996 ஆம் ஆண்டு நடைபெற்ற சட்டமன்ற தேர்தலில் நாகப்பட்டினம் மாவட்டத்தின், நாகப்பட்டினம் (சட்டமன்றத் தொகுதியில் இந்திய தேசிய லீக் கட்சி சார்பாக தி.மு.க உதயசூரியன் சின்னத்தில் போட்டியிட்டு வெற்றி பெற்றார்.

வழக்கறிஞராகவும், ஜம்மியத்துல் உலமா ஹிந்தின் மாநிலச்செயலாளராக இருக்கின்றார்..
உலக தமிழர் பேரமைப்பின் துணைத்தலைராகவும், முள்ளிவாய்க்கால் முற்றத்தின் அறங்காவலர்களில் ஒருவராகவும், ஜல்லிக்கட்டு, காவிரி போன்ற தமிழர் நலன் சார்ந்த பிரச்சனைகளில் செயல்படக்கூடியவராகவும் அறியப்பட்டவர். .

காரைக்காலில் அமைந்துள்ள மார்க் என்ற தனியார் துறைமுகத்திலிருந்து நிலக்கரி இறக்குமதி செய்வதினால் அப்பகுதியில் உள்ள மக்கள் பெரிதும் பாதிக்கபடுவதைக் கண்டித்து நடைப்பெற்ற ஆர்ப்பாட்டத்திற்க்காக கைது செய்யப்பட்டவர். .

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |
| --- | --- | --- | --- | --- |
| 1996 | நாகப்பட்டினம் (சட்டமன்றத் தொகுதி) | இந்திய தேசிய லீக் | 43.68 | 46,533 |

மேற்கோள்கள்
-----------

1. ↑  "Statistical Report on General Election, 1996" (PDF). Election Commission of India. p. 9. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  ஜமாத் மீதான வழக்குகளை திரும்ப பெற வேண்டுகோள் -ஜி. நிஜாமுதீன் வேண்டுகோள்
[*தொடர்பிழந்த இணைப்பு*]
3. ↑  "-உலக தமிழர் பேரமைப்பின் துணைத்தலைராக வழக்கறிஞர் எம்.ஜி.கே.நிஜாமுதீன் தேர்வு". 2020-06-05 அன்று மூலம் பரணிடப்பட்டது. 2020-06-05 அன்று பார்க்கப்பட்டது.
4. ↑  மார்க் துறைமுகத்திற்கு எதிராகப் போராட்டம் நடத்தியவர்கள் மீது கண்மூடித்தனமாக தாக்குதல்
இயற்பியலிலும், மின்னணுப் பொறியியலிலும், **இருட்டு மின்னோட்டம்** (*dark current*) என்பது ஒளிக்காணிக் கருவிகளான ஒளி பெருக்கிக் குழாய், ஒளிடையோடு போன்றவற்றில் ஒளியணுக்கள் இல்லாத நிலையிலும் மிகக் குறைவான அளவில் உருவாக்கப்படும் மின்னோட்டம் ஆகும். எந்தவொரு கதிர் இயக்கமும் நுழையாத நிலையிலும் மின்னூட்டங்கள் உருவாக்கப்படுகிறது.

சாதாரண டையோடுகளில் காணப்படும் "பின்னோக்குச் சார்பு கசிவு மின்னோட்டம்" (reverse bias leakage current) அனைத்து வகை டையோடுகளிலும் உருவாக்கப்படுகிறது. இயக்கமில்லாத பகுதியில் (Depletion region) இலத்திரன்கள் மற்றும் மின்துளைகள் ஆகியவற்றிற்கிடையே இயைபிலா இயக்கத்தால் பின்னோக்குச் சார்பு கசிவு மின்னோட்டம் உருவாகிறது.

மின்னுாட்டங்களின் உருவாக்கம் என்பது இயக்கமில்லாத பகுதியிலுள்ள படிகக்குறைபாட்டைப் (Crystallographic defect) பொறுத்தது. இப் பண்பினால் இருட்டு மின்னோட்ட நிறமாலை உருவாக்கும் பட்டை வரைபடம் படிகக்குறைபாட்டைக் கண்டறிய உதவுகிறது.

மின்னூட்ட இணைப்புக் கருவிகளில் (Charge-coupled device) தோற்றுரு உணரிகளில் (Image sensor) ஏற்படும் இரைச்சல்களுக்குக் காரணமாக இருட்டு மின்னோட்டம் உள்ளது.

மேற்கோள்கள்
-----------

1. ↑  *Dark Current and Influence of Target Emissivity*, Photonics & Imaging Technology, September 2016, pp. 11-14
2. ↑  "dark current". 22 சூலை 2017 அன்று பார்க்கப்பட்டது.
3. ↑  "Dark Current". 22 சூலை 2017 அன்று பார்க்கப்பட்டது.
**மானாமதுரை வீர அழகர் கோயில்** அல்லது **சுந்தரராஜ பெருமாள் கோயில்** என்பது தமிழ்நாட்டின், சிவகங்கை மாவட்டம், மானாமதுரையில் உள்ள ஒரு திருமால் கோயிலாகும்.

கோயில்
------

மானாமதுரையில் உள்ள இந்தக் கோயில் 13ஆம் நூற்றாண்டில் கட்டப்பட்டதாகக் கூறப்படுகிறது. இக்கோயிலின் கருவறையில் கிழக்குநோக்கி வீர அழகர் திருமுக மண்டலம் கொண்டு நின்ற கோலத்தில் சேவை சாதிக்கிறார். அவருடன் நிலமகளும் திருமகளும் காட்சி தருகின்றனர். செளந்தரவல்லித் தாயார் எனும் பெயரில் மகாலட்சுமி இங்கு உள்ளார்.
பெருமாளின் வலப்புறம் ஆழ்வார்கள் சேவை சாதிக்கிறார்கள். தென் திசை நோக்கி நின்ற திருக்கோலத்தில் வீர அனுமன் உள்ளார்.

தொன்மவியல்
----------

இக்கோயில் தோற்றம்பற்றி நிலவும் கதைப்படி மாவலி வானதிராயன எனும் மன்னனின் கனவில் தோன்றிய பெருமாள், ஓர் எலுமிச்சப்பழத்தை இரண்டாகப் பிளந்து வீசும்படியும், அதன் ஒருபாகம் விழும் இடத்தில் தனக்கு ஒரு கோயிலையும், மறுபாகம் விழுந்த இடத்தில் திருக்குளத்தையும் அமைக்கும்படியும் கூறினார். அதன்படியே மன்னன் செய்தான். இங்கிருக்கும் திருக்குளம் நூபுர கங்கை என அழைக்கப்படுகிறது. திருக்குளத்தின் நீர் எலுமிச்சைச் சாறு போல அமிலத் தன்மையுடன் இருப்பதாகக் கூறப்படுகிறது.

விழாக்கள்
---------

மதுரையில் நடப்பது போலவே இங்கும் 10 நாள் சித்திரைத் திருவிழா நடக்கிறது. மதுரையில் மீனாட்சி என்றால் மானாமதுரையில் ஆனந்தவல்லி. அங்கு சொக்கநாதர் என்றால் இங்கு சோமநாதர். திருமாலிருஞ்சோலையில் எழுந்தருளி சகோதரியின் திருமணத்தைக் காண வருகிறார் கள்ளழகர். அவரைப்போலவே மானாமதுரையில் வீர அழகர் எழுந்தருள்கிறார். வீர அழகருக்கு எதிர் சேவை, திரி எடுத்து சாமியாடுவது, பீச்சாங்குழல் சேவை என அனைத்தும் மதுரையில் நடப்பதுபோலவே இப்பகுதி மக்களாலும் செய்யப்படுகிறது. ஆடி பவுர்ணமியன்று தேர்த்திருவிழா நடக்கிறது.

மேற்கோள்கள்
-----------

1. ↑  ஸ்ரீபுரம் சுப்ரமணியன் (26 ஏப்ரல் 2018). "மானாமதுரையில் வீர அழகர்". *கட்டுரை*. தி இந்து தமிழ். 21 சூன் 2018 அன்று பார்க்கப்பட்டது.
2. ↑  "அருள்மிகு விர அழகர் திருக்கோயில்". *கட்டுரை*. தினமலர். 21 சூன் 2018 அன்று பார்க்கப்பட்டது.
**ரோஷினி** என்ற திரைப்பெயரால் நன்கு அறியப்பட்ட **ராதிகா சாதனா** ஒரு முன்னாள் இந்திய திரைப்பட நடிகை ஆவார். இவர் 1997-1998 வரை தெலுங்கு மற்றும் தமிழ் திரைப்படத்துறையில் பணியாற்றியுள்ளார்.   இவர் நடிகை ஜோதிகாவின் தங்கை.

தொழில்
------

நக்மாவின் பரிந்துரைக்குப் பிறகு, ரோஷினி செல்வாவின் நகைச்சுவைத் திரைப்படமான *சிஷ்யாவில்* நடிகையாக அறிமுகமானார். அதில் கார்த்திக்குடன் முக்கிய கதாபாத்திரத்தில் நடித்தார்.  பின்னர் இவர் சிரஞ்சீவிக்கு ஜோடியாக *மாஸ்டர்* (1997) படத்தில் நடித்தார்.

ரோஷினி நடிப்புக்கு வாய்ப்புள்ள பாத்திரங்களை ஏற்க ஆர்வமாக இருந்தார். இதனால் 1997 இன் பிற்பகுதியில் பல வாய்ப்புகளை நிராகரித்தார். அவை கவர்ச்சியான பாத்திரங்களாக இருந்தன. இவர் அதைத்தொடர்ந்து நடிகை மந்த்ரா படத்தை நிராகரித்த பின்னர், அருண்குமார் ஜோடியாக கே. பாலசந்தரின் தயாரிப்பான *துள்ளித் திரிந்த காலம்* (1998) இல் அவர் பணியாற்றினார். இந்த படமும் இவரது நடிப்பும் கலவையான விமர்சனங்களை பெற்று வணிக ரீதியாக மிதமான வெறியைப் பெற்றது.  இருப்பினும், அதன்பிறகு, நெப்போலியன் ஜோடியாக *புலி பிறந்த மண்* போன்ற படங்களில் நடித்தார் அவை வெளிவரவில்லை. அதன் பின்னர் திரைத்துறையிலிருந்து விலகினார்.

தனிப்பட்ட வாழ்க்கை
------------------

ரோஷினி நடிகைகள் நக்மா மற்றும் ஜோதிகாவின் தங்கை.

திரைப்படவியல்
-------------

| ஆண்டு | தலைப்பு | பாத்திரம் | மொழி |
| --- | --- | --- | --- |
| 1997 | *சிஷ்யா* | பூஜா / அனு | தமிழ் |
| *குரு* | ப்ரீத்தி | தெலுங்கு |
| 1998 | *பவித்ர பிரேமா* | ராணி | தெலுங்கு |
| *சுப லேகலு* |  | தெலுங்கு |
| *துள்ளித் திரிந்த காலம்* | தேவி | தமிழ் |
|

குறிப்புகள்
-----------

 

1. ↑
2. ↑  "காப்பகப்படுத்தப்பட்ட நகல்". 2021-02-09 அன்று மூலம் பரணிடப்பட்டது. 2021-04-03 அன்று பார்க்கப்பட்டது.
3. ↑  "rediff.com, Movies: Showbuzz! Simran gives way to sis Monal".
4. ↑  "Thulli Thirintha Kaalam: Movie Review". 2017-05-09 அன்று மூலம் பரணிடப்பட்டது. 2021-04-03 அன்று பார்க்கப்பட்டது.
5. ↑  "A-Z (V)". 24 April 2013 அன்று மூலம் பரணிடப்பட்டது.
6. ↑  "Tamil movies :Jyothika drives her sister away". *www.behindwoods.com*.
**ஐயனார் கோட்டை**, (ஆங்கிலத்தில்:Iyyanar kottai) இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டம், மாரண்டஅள்ளி அருகே உள்ள கெண்டேனஅள்ளி ஊராட்சியில் உள்ள ஒரு கிராமம் ஆகும்.

கோவில்கள்
---------

1. அய்யனார் கோட்டை அருகே உள்ள எல்லைக்கட்டு மாரியம்மன் கோவில் உள்ளது இது பழமையான கோவிலாக திகழ்கிறது.
2. அய்யனார் கொட்டாயில் உள்ள சிவன் கோவில் இப்பகுதிகளில் பிரபலமான கோவிலாக திகழ்கிறது.
3. இப்பகுதியில் உள்ள ஆஞ்சநேயர் கோவில் சிறப்பு பெற்றதாகும்.

அமைவிடம்
--------

அய்யனார் கோட்டை தருமபுரியில் இருந்து 40 கிலோ மீட்டர் தொலைவிலும், மாரண்டஅள்ளியில் இருந்து 10 கிலோமீட்டர் தூரத்திலும், கிருஷ்ணகிரியில் இருந்து 45 கிலோமீட்டர் தூரத்திலும், ஒசூரில் இருந்து 60 கிலோமீட்டர் தூரத்திலும் அமைந்துள்ளது. அய்யனார் கோட்டை மூன்று புறமும் உயர்ந்த மலைகளைக் கொண்ட ஒரு பகுதியாகும். மேலும் இம்மலைகள் காவிரி வடக்கு காட்டுயிர் காப்பகம் அருகில் அழகாக அமைந்துள்ளது.

போக்குவரத்து
------------

அய்யனார் கோட்டைக்கு பிரதான சாலையாக மாரண்டஅள்ளியில் இருந்து சாஸ்திரமுட்லு வழியாக அய்யனார் கோட்டையை அடையலாம். மேலும் தேன்கனிக்கோட்டையில் இருந்து இருதுகோட்டை, அய்யூர், பெட்டமுகலாளம், தோழன்கிணறு, அண்ணாநகர்,சாஸ்திரமுட்லு வழியாக அய்யனார் கோட்டையை அடையலாம். இராயக்கோட்டையில் இருந்து பஞ்சப்பள்ளி சாஸ்திரமுட்லு வழியாக அய்யனார்கொட்டாயை அடைலாம். மாவட்ட தலைநகரான தருமபுரியில் இருந்து 46 கி.மீ. தூரத்தில் உள்ளது. மாநில தலைநகர் சென்னையில் இருந்து 303 கி.மீ. தூரத்தில் உள்ளது.

காலநிலை
-------

அய்யனார் கோட்டை சராசரி வெப்பநிலை 25.8 டிகிரி செல்சியஸ் மற்றும் சராசரி மழையளவு 874 மி.மீ ஆகும்.

தொழில்கள்
---------

அய்யனார் கோட்டைப் பகுதி வறட்சியான பகுதியாகும். இங்கு மேட்டு நிலங்களே அதிகம். இங்கு மானாவரி பயிர்கள் என்று அழைக்கப்படக்கூடிய சாமை, கொள்ளு, அவரை, போன்ற மேட்டு நில தானியங்கள் விளைவிக்கப்படுகின்றது. இப்பகுதியில் அதிக அளவில் செங்கல் உற்பத்தி நடைபெறுகிறது. இங்கு உற்பத்தி செய்யப்படும் செங்கல்கள் தருமபுரி, கிருஷ்ணகிரி, புதுக்கோட்டை, சென்னை, தஞ்சாவூர், திருச்சி, கோயம்புத்தூர் போன்ற பகுதிகளுக்கு அனுப்பப்படுகிறது.

மேற்கோள்கள்
-----------

1. ↑  "Asset Register". *mnregaweb2.nic.in*. 2022-11-16 அன்று மூலம் பரணிடப்பட்டது. 2022-11-16 அன்று பார்க்கப்பட்டது.
2. ↑  "தர்மபுரி மாவட்டம், தமிழ்நாடு அரசு | Land of Adhiyaman Fort | India". 2022-11-16 அன்று பார்க்கப்பட்டது.
3. ↑  "Marandahalli Town Panchayat". *www.townpanchayat.in*. 2022-11-16 அன்று பார்க்கப்பட்டது.
4. ↑  "Palacode climate: Average Temperature, weather by month, Palacode weather averages - Climate-Data.org". *en.climate-data.org*. .
5. ↑  "Palacode climate: Average Temperature, weather by month, Palacode weather averages - Climate-Data.org". *en.climate-data.org*. 2021-10-16 அன்று பார்க்கப்பட்டது.
**ரோஸ் வெங்கடேசன்** இந்தியத் தமிழ்த் தொலைக்காட்சியான விஜய் தொலைக்காட்சியில் உரையாடல் நிகழ்ச்சியில் தொகுப்பாளராக விளங்கியவர். இவரது உரைஆடல் நிகழ்ச்சியான இப்படிக்கு ரோஸ் சமூக வழக்கங்கள், மனத்தடைகள், பண்பாடு மற்றும் வேறுபாட்டளர்கள் என சமகாலத்தில் நிலவும் சமூகப் பிரச்சினைகளை கையாண்டது.

தனி வாழ்க்கை
------------

1980இல் பிறந்து ரமேஷ் வெங்கடேசன் என்ற பெயரில் வளர்க்கப்பட்ட ரோஸ் தனது ஐந்தாவது அகவையிலேயே தன்னிடம் பெண்மைத்தனம் மிகுந்திருப்பதை உணர்ந்திருந்தார். இருபது அகவைகளில் ஒரு பெண்ணாகவே உடை உடுத்துவதை விரும்பினார். இவரது பாலின விருப்பை அறிந்த பெற்றோர்கள் மிகுந்த வருத்தமடைந்தனர்.

இவர் ஐக்கிய அமெரிக்காவிலிருந்து கல்வியை முடித்து திரும்பிய பிறகும் இவருக்கு திருமணம் செய்வித்தால் இவர் மனம் மாறும் என முயற்சித்தனர். இறுதியில் இவரை இவராக ஏற்றுக்கொள்ள துவங்கினர். சில குடும்பத்தினர் இன்னமும் இவரது மாறிய பால் அடையாளத்தை ஏற்க மறுத்து வருகின்றனர்.

கல்வி
-----

இவர் தனது இடைநிலைக் கல்வியை சென்னையில் உள்ள ஸ்ரீ ராமகிருஷ்ணா மிசன் இடைநிலைப் பள்ளி (தெற்கு)இல் 1996 ஆம் ஆண்டு முடித்தார். 1997 - 2001 ஆண்டுக்காலத்தில் சத்தியபாமா பொறியியல் கல்லூரியில் இயந்திரவியலில் பட்டம் பெற்றார். ஐக்கிய அமெரிக்காவின் லூசியானா தொழில்நுட்ப பல்கலைக்கழகத்தில் உயிரி மருத்துவப் பொறியியலில் 2001 முதல் 2003 வரை படித்தார்.

வானொலி அறிவிப்பாளராக
--------------------

பிக் எஃப்.எம் 92.7 அலைவரிசையில் வாரநாட்களின் மதிய நேரங்களில் **ரோசுடன் பேசுங்கள்** என்ற நிகழ்ச்சியின் வானொலி அறிவிப்பாளராக பணியாற்றினார்.

மேற்கோள்கள்
-----------

1. ↑  A Transgender Rose
2. ↑  Tackling a Society’s Boundaries, on TV and in a Family
3. ↑  & Rose profile at Vijay TV website பரணிடப்பட்டது 2008-05-26 at the வந்தவழி இயந்திரம்
**டோனி லியுங் சியு வை** (ஆங்கில மொழி: *Tony Leung Chiu-wai*) (பிறப்பு:27 சூன் 1962) என்பவர் ஹாங்காங் நாட்டு நடிகர் மற்றும் பாடகர் ஆவார். இவர் ஆசியாவில் மிகவும் வெற்றிகரமான மற்றும் சர்வதேச அளவில் அங்கீகரிக்கப்பட்ட நடிகர்களில் ஒருவர் ஆவார். இவர் 2000 ஆம் ஆண்டில் 'இன் மூட் ஃபார் லவ்' என்ற படத்தில் நடித்ததற்காக சிறந்த நடிகருக்கான கான் திரைப்பட விழா விருது உட்பட பல சர்வதேச அளவிளான விருதுகளையும் வென்றுள்ளார். அவர் சிஎன்எனால் *ஆசியாவின் 25 சிறந்த நடிகர்களில்* ஒருவராக பெயரிடப்பட்டார்.

இவர் 2021 இல் மார்வெல் ஸ்டுடியோ தயாரித்து வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'சூ வென்வு' என்ற கதாபாத்திரத்தில் நடித்துள்ளார். marking his Hollywood debut.

மேற்கோள்கள்
-----------

1. ↑  "Asia's 25 greatest actors of all time". CNN.
2. ↑  Hood, Cooper (20 July 2019). "Shang-Chi Casts Tony Leung As The MCU's Real Mandarin". *ScreenRant*.
3. ↑  Borys Kit , Mia Galuppo (July 20, 2019). "Marvel Finds Its Shang-Chi in Chinese-Canadian Actor Simu Liu". *The Hollywood Reporter*.
4. ↑  Tseng, Douglas (July 21, 2019). "Tony Leung Chiu-Wai To Make Hollywood Debut In New Marvel Movie". Today. Retrieved August 28, 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் ரொனி லியோங்



'
**ஜி. பத்மாவதி** (*G. Padmavathi*) என்பவர் இந்திய அரசியல்வாதி ஆவார். இவர் பெங்களூரின் 50வது மற்றும் ஏழாவது பெண் மாநகரத் தலைவியாக இருந்தார்.

தனிப்பட்ட வாழ்க்கை
------------------

பத்மாவதி 1979-ல் பெங்களூருப் பல்கலைக்கழகத்தில் இளங்கலை பட்டப்படிப்பை முடித்தார். பத்மாவதி ஆர் ஜெயகோபாலை மணந்தார். இத்தம்பதியருக்கு மூன்று குழந்தைகள் உள்ளனர்.

தொழில்
------

பெங்களூரு மாநகராட்சி பிரகாஷ் நகர்ப் பகுதியில் (வட்டம் எண் 98) நான்கு முறை (1989, 1996) பத்மாவதி உறுப்பினராக பணியாற்றினார். பத்மாவதி 2008 கர்நாடக சட்டமன்றத் தேர்தலில் இந்தியத் தேசிய காங்கிரசு சார்பில் இராசாசி நகரம் தொகுதியில் போட்டியிட்டுத் தோல்வியுற்றார். இவர் தொடர்ந்து மூன்று முறை கர்நாடகா சட்டமன்ற தேர்தலில் பாரதிய ஜனதா கட்சியின் கர்நாடக அரசாங்கத்தின் முன்னாள் அமைச்சரான சுரேசு குமாரிடம் தோல்வியடைந்தார். செப்டம்பர் 2016-ல் இவர் இந்தியத் தேசிய காங்கிரசின் வேட்பாளராகப் பெரிய பெங்களூர் மாநகரப் பேரவை தேர்தலில் போட்டியிட்டார். 2016ஆம் ஆண்டில், இந்த பதவி சிறுபான்மையினருக்கு ஒதுக்கப்பட்டது. இந்தியத் தேசிய காங்கிரசு இவரைத் தேர்தலுக்கு முன்பு மாநகரத் தலைவி வேட்பாளராகத் தேர்வு செய்தது. இத்தேர்தலில் இவர் 142 வாக்குகள் பெற்றார். இவரது நெருங்கிய போட்டியாளர் பாரதிய ஜனதா கட்சியின் டி.எச்.லட்சுமி பெற்ற வாக்குகள் 120 ஆகும். தேர்தலில் வெற்றி பெற்று நகர மாநகரத்தந்தையாகவும், எம்.ஆனந்த் துணை மாநகரத்தந்தையாகவும் பதவியேற்றனர். 2018 கர்நாடக சட்டமன்றத் தேர்தலுக்கான தனது கட்சியின் கருத்துகளையும் வியூகங்களையும் இவர் பகிர்ந்து கொண்டார். "2018 சட்டமன்றத் தேர்தலின் போது மக்கள் பிரச்சனையில் அனைத்துக் கண்களையும் கொண்டு, பெங்களூரின் முன்னேற்றத்திற்காகவும் முதல்வர் சித்தராமையாவின் தொலைநோக்குப் பார்வையை நிறைவேற்றவும் முயல்வேன். நாங்கள் முன்னுரிமை அடிப்படையில் பணிகளை மேற்கொள்வோம், இது ஒரு முக்கியமான நேரத்தில் எங்கள் கட்சிக்கு நிச்சயமாக உதவும்." எனத் தெரிவித்தார். இவரது பதவிக்காலம் 2017-ல் முடிவடைந்தது.

அக்டோபர் 25, 2016 அன்று, இவர் நகராட்சி அதிகாரிகளுடன் கூட்டம் ஒன்றை நடத்தினார். இதில் இவர் பொதுமக்களின் குறைகளுக்குச் சிறப்புக் கவனம் செலுத்துமாறு அதிகாரிகளைக் கேட்டுக்கொண்டார். நகராட்சி உறுப்பினர்கள் தங்களை ஒருங்கிணைத்துச் சிறப்பாகச் செயல்பட வேண்டும் என்றும் பரிந்துரைத்தார்.

மேற்கோள்கள்
-----------

1. 1 2  "G. Padmavathi elected Bengaluru mayor" (in en-IN). *The Hindu*. 29 September 2016.. பார்த்த நாள்: 1 November 2016.
2. ↑  "BBMP poll: Congress announces mayoral candidate hours before the poll" (in en-IN). *The Hindu*. 28 September 2016.. பார்த்த நாள்: 1 November 2016.
3. ↑  PADMAVATHI G. (Indian National Congress(INC)):Constituency- Rajaji Nagar(BANGALORE) - Affidavit Information of Candidate:
4. ↑  "Sitting and previous MLAs from Rajaji Nagar Assembly Constituency". elections.in.
5. ↑  "Five biggest challenges for newly-elected Bengaluru mayor G. Padmavathi". *Live Mint*. 28 September 2016.. பார்த்த நாள்: 1 November 2016.
6. ↑  "Padmavathi elected city's 50th mayor amid high drama". *The Times of India*.. பார்த்த நாள்: 1 November 2016.
7. ↑  "Padmavati all set to become 50th mayor". *Bangalore Mirror*.. பார்த்த நாள்: 1 November 2016.
8. ↑  "Bengaluru Mayor, G Padmavathi cracks the whip on municipal officers". *The Economic Times*.. பார்த்த நாள்: 1 November 2016.
**ரோஹ்ரி** (Rohri) பாக்கித்தானின் சிந்து மாகாணத்தின் சுக்கூர் மாவட்டத்தின் அமைந்துள்ள ஒரு நகரமாகும். இது சிந்து ஆற்றின் கிழக்குக் கரையில் அமைந்துள்ளது. இது சிந்துவின் மூன்றாவது பெரிய நகரமான சுக்கூரிலிருந்து நேரடியாக அமைந்துள்ளது. ரோஹ்ரி நகரம் ரோஹ்ரி வட்டம் (தாலுகா)|வட்டத்தின் தலைநகரமாகவும், சுக்கூர் மாவட்டத்தின் வட்டமாகவும்  கொண்டு இது ஒரு பெருநகரப் பகுதியை உருவாக்குகிறது.

வரலாறு
------

 ரோஹ்ரியில் உள்ள சதீன் ஜோ ஆஸ்தான் சன்னதி
 பக்கர் தீவிலிருந்து நகரத்தின் காட்சி.
ரோஹ்ரி பண்டைய நகரமான அரோருக்கு 10 கிலோமீட்டர்கள் (6.2 மைல்கள்) தொலைவில் உள்ளது. சௌவீர இராச்சியத்தின் தலைநகராக ரோருகா என்ற பெயரில் ஆரம்பகால பௌத்த இலக்கியங்களில் ஒரு முக்கியமான வர்த்தக மையமாக குறிப்பிடப்பட்டுள்ளது.  8 ஆம் நூற்றாண்டில் அரபு படையெடுப்பிற்கு முன்னர் நகரத்தின் வரலாறு பற்றி அதிகம் அறியப்படவில்லை. ஆனால் ரோர் வம்சத்தின் தலைநகராக அரோர் இருந்துள்ளது. அதைத் தொடர்ந்து இராய் வம்சமும் பின்னர் ஒரு காலத்தில் வடக்கு சிந்துவை ஆண்ட பிராமண அரச குலமும் இருந்துள்ளது.

பொ.ச. 711 இல், முஸ்லிம் தளபதி முஹம்மது பின் காசிமின் இராணுவத்தால் அரோர் கைப்பற்றப்பட்டது.  கி.பி 962 இல், ஒரு பெரிய பூகம்பம் இப்பகுதியில் தாக்கியது. இதனால் சிந்து நதியின் பாதை மாறியது.  அரோர் பின்னர் **ரோஹ்ரியாக** மீண்டும் நிறுவப்பட்டது. 

ரோஹ்ரி 1200களில் சிந்துவோடு ஒரு பரபரப்பான துறைமுகமாக இருந்துள்ளது. மேலும் விவசாய விளைபொருட்களுக்கான முக்கிய வர்த்தக மையமாகவும் இருந்தது.

காலநிலை
-------

ரோஹ்ரிக்கு வெப்பமான பாலைவன காலநிலையான ( கோப்பன் காலநிலை வகைப்பாடு ) மிகவும் வெப்பமான கோடையும் லேசான குளிர்காலமும் உள்ளது. இது மிகவும் வறண்ட பகுதியாகும். சூலை முதல் செப்டம்பர் வரை மழைக்காலங்களில் மட்டுமே பெரும்பாலும் மழை பெய்யும். இதன் சராசரி ஆண்டு மழை 1991-2020 காலகட்டத்தில் 105.8 மி.மீ. 1994 ஆம் ஆண்டில் பதிவுசெய்யப்பட்ட மிக உயர்ந்த வருடாந்திர மழைப்பொழிவு 452.3 மிமீ ஆகும். இது 1941 ஆம் ஆண்டில் நகரத்தில் வறண்ட காலமாக இருந்ததால் மிகக் குறைந்த வருடாந்திர மழைப்பொழிவு 0 மிமீ ஆகும்.

மேற்கோள்கள்
-----------

1. ↑
2. ↑  Taluka Municipal Administration Rorhi பரணிடப்பட்டது 2008-10-13 at the வந்தவழி இயந்திரம்
3. ↑  Derryl N. MacLean (1989), *Religion and Society in Arab Sind*, p.63
4. ↑  Smyth, J W (2005). *Sukkur District*. Lahore: Sang-e-Meel Publications. பக். 41–43. பன்னாட்டுத் தரப்புத்தக எண்:9693517296. This word taken from old word Rohari
5. ↑  "Where the city of Aror once stood in glory".
6. ↑  <Bowden, Rob. *Settlements of the Indus River*. Heinemann-Raintree Library. பன்னாட்டுத் தரப்புத்தக எண்:1403457182.

வெளி இணைப்புகள்
---------------

* The Archaeology of Rohri

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Israel
* United States

 |
சீனாவின் சிசுவான் மாகாணத்தில் உள்ள சமந்தபத்திரர் சிலை

  

**சமந்தபத்திரர்(समंतभद्र)** மஹாயான பௌத்தத்தில் உண்மையின் மூர்த்தியாக கருதப்படுபவர். இவர் அனைத்து புத்தர்களின் தியானத்தின் உருவகமாக திக்ழ்பவர். இவரே தாமரை சூத்திரத்தின் பாதுகாவலராக போற்றப்படுகிறார். மேலும் அவதாம்சக சூத்திரத்தின் படி, போதிசத்துவத்துக்கு அடிப்படையான பத்து உறுதிமொழிகளை இவர் பூண்டுள்ளார். வஜ்ரயான பௌத்தத்தில் இவர் வஜ்ரசத்துவர் என அழைக்கப்படுகிறார். 

சமந்தபத்திரர் என்றால் எங்கும் நிறைந்திருக்கும் வள்ளன்மை என பொருள்கொள்ளலாம். இவர் சாக்கியமுனி புத்தரின் சேவகராக கருதப்படுகிறார். ஜப்பானில் இவர் தாமரை சூத்திரத்தின் பாதுகாவலராக வணங்கப்படுகிறார். 

பொதுவாக சமந்தபத்திரர் தன்னையே போதிசத்துவராக சுட்டிக்கொண்டாலும், சில மறைபொருள் தந்திர பௌத்த பிரிவுகள் அவளை ஆதிபுத்தராக கருதிகின்றன.மேலும் சில யோகசாரப் பிரிவுகள் வைரோசனரை தவிர்த்து இவரே யோகசாரத்தை நிர்மாணித்ததாக நிம்புகின்றனர.

சித்தரிப்பு
-----------

இவர் பெரும்பாலும் தனியாகச் சித்தரிக்கப்படுவதில்லை. சாக்கியமுனியுடன் திரிமூர்த்தியாகவோ இல்லையெனில் வைரோசன புத்தருடனோ தான் இவர் சித்தரிக்கப்படுகிறார். 

சீனத்தில், சில சமயங்களில், பெண் வடிவத்தில் ஆறு தந்தங்களை உடைய யானையை வாகனமாகவும் கையில் தாமரை இலையை குடையாகவும் கொண்டவராக சித்தரிக்கப்படுவதுண்டு. இவ்வடிவில் இவர், எமேய் மலையில் உள்ள பௌத்த மடங்களின் பாதுகாவலராகக் கருதப்படுகிறார்.

மேற்கோள்கள்
-----------

* *Ancient Tibet: Research materials from the Yeshe De Project*. 1986. Dharma Publishing, California. ISBN 0-89800-146-3
* Dudjom Rinpoche and Jikdrel Yeshe Dorje. *The Nyingma School of Tibetan Buddhism: its Fundamentals and History*. Two Volumes. 1991. Translated and edited by Gyurme Dorje with Matthew Kapstein. Wisdom Publications, Boston. ISBN 0-86171-087-8</ref>

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |
**ர்** (About this soundர் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தைந்தாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ரகர மெய்" அல்லது "ரகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இர்ரன்னா" என வழங்குவர்.

"ர்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ர்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ர்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**இணைய சேவை வழங்கி** (ISP)என்பது இணைய அணுகலை (சேவை) வழங்கும் நிறுவனம் ஆகும். அனுமதி பெற்ற ISP நிறுவனங்கள் தாமிரம், கம்பியில்லா அல்லது ஒளியிழை இணைப்புகளை பயன்படுத்தி, வாடிக்கையாளர்களை இணையத்தில் இணைக்கின்றனர்.

இணையச் சேவை வழங்கி வரலாறு
-------------------------

### காரணம்

இணையம் அரசாங்க ஆராய்ச்சி ஆய்வகங்கள் மற்றும் பல்கலைக் கழகங்களில் தொடர்புடைய பகுதிகளுக்கு இடையே ஒரு மூடிய வலையமைப்பு *(intranet)* என்ற போக்கிலேயே தொடங்கப்பட்டது. இது பின்னர் பிரபலமாக மாறியதும், பல்கலைக்கழகங்கள் மற்றும் கல்லூரிகள் அதை அணுக, மேலும் இதன் உறுப்பினர்கள் அதிகமாக ஆரம்பித்தனர். இதன் விளைவாக, வணிக அடிப்படையிலான இணைய சேவை வழங்கும் நிறுவனங்கள் இணைய சேவை வழங்க ஆரம்பித்தன.

Internet connectivity options from end-user to Tier 3/2 ISP's
### முதல் வணிக ரீதியிலான சேவை

1989 ஆம் ஆண்டு, முதல் இணையச் சேவை வழங்கிகள், அமெரிக்காவிலும் ஆஸ்திரேலியாவிலும்  நிறுவப்பட்டன. ப்ரூக்லினில், மசாசூசெட்ஸ் அடிப்படையாகக் கொண்ட 'தி வேர்ல்ட்' என்ற நிறுவனமே, முதல் அமெரிக்க வணிக ரீதியிலான ஐ.எஸ்.பி அல்லது இணையச் சேவை வழங்கி ஆகும். அதன் முதல் வாடிக்கையாளருக்கு நவம்பர் 1989 ஆம் ஆண்டில் சேவை வழங்கப்பட்டது.

இந்தியாவில் உள்ள முக்கிய இணையச் சேவை வழங்கிகள்
----------------------------------------------

* பி எஸ் என் எல்
* எம் டி என் எல்
* ஏர்டெல்
* டாட்டா
* வோடாபோன்
* ஜியோ

மேற்கோள்கள்
-----------

1. ↑  Clarke, Roger. "Origins and Nature of the Internet in Australia". 21 January 2014 அன்று பார்க்கப்பட்டது.
2. ↑  Robert H'obbes' Zakon. "Hobbes' Internet Timeline v10.1". November 14, 2011 அன்று பார்க்கப்பட்டது. Also published as Robert H. Zakon